
MUNICIPIUL TIMIŞOARA

PRIMĂRIA

NR.SC2019-

REFERAT DE APROBARE A PROIECTULUI DE HOTĂRÂRE

privind majorarea impozitului cu 500% a terenului situat în intravilanul Municipiului Timişoara, Strada Zefirului, nr.37, înscris în CF406753, cu nr. Cadastral 1592,1591(intravilan extins) în suprafaţă de 8506 mp, conform HCL 266/20.12.2016 modificat prin HCL 314/2017.
motivul emiterii proiectului de hotărâre

1.Descrierea situaţiei actuale 
Având în vedere adresa Direcţiei Poliţiei Locale - Serviciul Protecţia Mediului, cu numărul de înregistrare RM2019-002686/21.11.2019, privind clădirile şi terenurile neîngrijite situate în intravilan, în conformitate cu Anexa 2 din HCL 266/20.12.2016 modificat prin HCL 314/2017.
Precizăm faptul că, în cursul anului 2019, cu ocazia verificărilor şi acţiunilor tematice organizate şi executate de poliţistii locali din cadrul Serviciului Protecţia Mediului, 206 de proprietari au fost sancţionaţi contravenţional.În urma acestor acţiuni, SC MAGNUM RESIDENCE SRL, proprietară a terenului situat în intravilanul Municipiului Timişoara, Strada Zefirului, nr.37, înscris în CF406753, cu nr. Cadastral 1592,1591(intravilan extins) în suprafaţă de 8506 mp nu s-a conformat măsurilor dispuse de poliţiştii locali şi nu a întreţinut în mod corespunzător pe parcursul anului 2019, terenul pe care-l deţine.
2.Schimbări preconizate
Prin Fişa de evaluare la vedere a aspectului terenului proprietate din Municipiului Timişoara s-a calculat categoria de impozitare a terenului cu 500%(conform anexa 2 la HCL 266/20.12.2016 modificat prin HCL 314/2017.).Anexăm prezentei în copie Anexa 2 din HCL 266/20.12.2016 modificat prin HCL 314/2017.

 Considerăm că prin această masură, identificarea terenurilor virane nesalubrizate şi necosite de pe raza Municipiului Timişoara, identificarea proprietarilor sau deţinătorilor legali ai acestora şi aplicarea măsurilor legale, efectele negative asupra sănătăţii populaţiei şi prejudiciile de imagine aduse oraşului vor fi reduse considerabil.
3.Concluzii
Prin urmare, în conformitate cu OG. 57/2019 - privind Codul administrativ, actualizat, propunem şi supunem spre dezbatere şi aprobare proiectul de hotărâre a Consiliului Local al Municipiului Timişoara privind majorarea impozitului pe acest teren cu 500%.

